พ.ร.บ. วินัยการเงินการคลังของรัฐ พ.ศ. 2561 กำหนดให้คณะรัฐมนตรีทำอะไร?
1. ร่วมกันตรวจสอบเส้นทางทางการเงินของสมาชิกพรรคการเมืองฝ่ายค้านและรัฐบาล เพื่อความโปร่งใสอย่างเท่าเทียม
2. ชี้แจงรายได้ของตน ซึ่งมีที่มานอกเหนือจากรายได้ในการรับตำแหน่งต่างๆ ในคณะรัฐมนตรีและในสภา
3. แจกแจงบัญชีทรัพย์สินของตนเองและครอบครัวอย่างโปร่งใส และสามารถตรวจสอบที่มาของทรัพย์สินได้อย่างครบถ้วนทุกรายการ
4. รักษาวินัยทางการคลังอย่างเคร่งครัด ไม่บริหารราชการแผ่นดินโดยมุ่งสร้างความนิยมทางการเมือง ที่อาจก่อให้เกิดความเสียหายต่อระบบเศรษฐกิจของประเทศและประชาชนในระยะยาว
ข้อที่ถูกต้องได้แก่ 4.  เนื่องจาก พ.ร.บ. วินัยการเงินการคลังของรัฐ พ.ศ. 2561 ได้กำหนดให้คณะรัฐมนตรีรักษาวินัยทางการคลังอย่างเคร่งครัด โดยจะต้องไม่บริหารราชการแผ่นดินเพื่อมุ่งสร้างความนิยมทางการเมืองของตัวเองและพรรคการเมือง ที่อาจก่อให้เกิดความเสียหายต่อระบบเศรษฐกิจของประเทศและประชาชนในระยะยาว นอกจากนี้ยังมีการกำหนดหลักเกณฑ์ครอบคลุมเรื่องการใช้จ่ายงบประมาณของรัฐในเรื่องการเก็บ การใช้จ่าย การก่อหนี้สาธารณะไว้ด้วย

แต่ถึงแม้จะเป็นอย่างนั้น ก็ยังมีช่องโหว่ในการใช้งบประมาณที่ยังไม่รัดกุม โดยเฉพาะอย่างยิ่งในสถานการณ์การเลือกตั้ง รัฐบาลที่กำลังจะหมดวาระ อาจจะมีการตัดสินใจใช้จ่ายเงินเพื่อมุ่งผลประโยชน์ทางการเมือง โดยไม่ได้พิจารณาถึงความโปร่งใส ความรอบคอบ และผลกระทบต่อวินัยทางการคลัง การตัดสินใจใช้จ่ายเงินเพื่อมุ่งผลประโยชน์ทางการเมืองนั้น อาจปรากฏในลักษณะของการเพิ่มงบประมาณด้านบุคคลก่อนการพ้นวาระการดำรงตำแหน่งของ ครม. หรือวาระของสภา
กฎหมายการคลัง